In Christi nomine. Ego Aspasius et germanus meus Girardus, nos pariter donamus ad sorori nostre, nomine Richeldis, hereditate nostra pro amore et bona voluntate et fraternitate. Qui est ipsa hereditas in pago Lugdunense, in agro Estrabyacense, in villas prenominatas, in Guiarada, ecclesia qui est in honore sancte Urse, quantum de ipsa ecclesia nobis advenit tibi donamus, et in Sponcione quantum nobis advenerit, et in loco qui dicitur Vig quantum nos abuimus, tali scilicet tenore, dum modo vivis, usum et fructum possideas, et si de te heres legales natus fuerit, ad illum perveniat, et si heres de te non fuerit, ad propinquos perveniat; sicut supra nominatum est, usque inexquisitum, omnia et ex omnia tibi donamus, id est ad abendi, vendendi, donandi, perdonandi, seu liceat commutandi. Et si nos ipsi, aut ullus homo, aut ullus ex heredibus nostris, qui contra donationem istam inquietare presumpserit, non vindicet set componat tantum et alium tantum quantum ista donatio unquam meliorata valuerit, et hec donatio ista facta firma et stabilis permaneat, cum stipulatione subnixa. S. Aspasio et Girardo, fratre suo, qui donatione ista jusserunt fieri et firmare rogaverunt. S. Ratburno. S. Eboni. S. Arnoni. S. Ingelboldi. S. Archunbodi. S. Teydoni. Ego Siefredus levita, qui hanc donationem scripsi, datavi die jovis, in mense julio, anno XXV regnante Chuonrado rege.